زین الدین فرج

الناصر فرج یا ناصر الدین فرج (  ؛  ) یا فرج بن برقوق، سنہ 1386ء میں پیدا ہوئے اور اپنے والد سیف الدین برقوق کے بعد جولائی 1399ء میں مصر کی مملوک سلطنت کے برجی خاندان کے دوسرے سلطان کے طور پر الناصر کے لقب سے فائز ہوئے۔  ان کی عمر صرف تیرہ برس تھی جب وہ اپنے والد کی ناگہانی موت پر سلطان بنے۔  ان کے دور حکومت، تیمرلین (تیمور لنگ یا تیمور بیگ گورکانی) کے حملوں کے وجہ سے انتشار، طوائف الملوکی اور ہیجان انگیز تھا، جس میں سنہ 1400ء میں دمشق کی بربادی، قاہرہ میں مسلسل بغاوتیں، شام کے امیروں کے ساتھ نہ ختم ہونے والے تنازعات (سلطان کے ساتھ اور بھی آپس میں لڑ رہے تھے)،  طاعون اور قحط کے ساتھ جس نے مملکت کی آبادی کو ایک تہائی تک کم کر دیا۔ 

ستمبر، 1405ء میں، فرج ارد گرد کی سازشوں سے خوفزدہ تھے، اس لیے وہ اپنا تخت چھوڑ کر چلے گئے اور ان کی جگہ ان کے بھائی عزالدین عبد العزیز نے لے لی، پھر اسی سال نومبر میں انھوں نے دوبارہ اپنا عہدہ سنبھال لیا۔ 

اپنے دور حکومت کے اختتام پر وہ ایک جابر حکمران بن گیا جو بالآخر اسے بعلبیک میں شام کے امیروں کے ساتھ ساتویں اور آخری لڑائی میں لے گیا۔ جنگ میں شکست کھا کر دمشق کے قلعے کی طرف بھاگا۔  مگر فرار ہونے میں ناکام ہونے کے بعد اس نے ہتھیار ڈال دیے اور 23 مئی، 1412ء کو ایک کرائے کے قاتل نے اسے جیل کی کوٹھری میں چاقو کے وار کر کے قتل کر دیا۔  امیروں نے خلیفہ المستعین باللہ کو عارضی اقدام کے طور پر تخت پر بٹھایا۔  فرج کو دمشق کے باب الفرادیس قبرستان میں سپرد خاک کیا گیا۔

 حوالہ جات 

زمرہ:1386ء کی پیدائشیں
زمرہ:1412ء کی وفیات
زمرہ:پندرہویں صدی کے مملوک سلاطین
زمرہ:برجی سلطان